**NACRT**

**Zakon o ljetnjem računanju vremena**

Predmet

Član 1

Ovim zakonom uređuje se ljetnje računanje vremena u Crnoj Gori.

Period ljetnjeg računanja vremena

Član 2

Period ljetnjeg računanja vremena je period u godini tokom kojeg se satovi pomjeraju za 60 minuta unaprijed u odnosu na ostatak godine.

Početak i završetak ljetnjeg računanja vremena

Član 3

U Crnoj Gori važi vrijeme koje odgovara univerzalnom koordiniranom vremenu (srednje vrijeme po Griniču), uvećanom za jedan čas (srednjoevropsko zonsko vreme).

Period ljetnjeg računanja vremena počinje u 2:00 sati, posljednje nedjelje u martu.

Period ljetnjeg računanja vremena završava se u 2:00 sati, posljednje nedjelje u oktobru.

Prestanak primjene zakona

Član 4

Danom stupanja na snagu ovog zakona neće se primjenjivati Zakon o računanju vremena ("Službeni list SCG", broj 20/06).

Stupanje na snagu

Član 5

Ovaj zakon stupa na snagu osmog dana od dana objavljivanja u "Službenom listu Crne Gore”.

**O B R A Z L O Ž E NJ E**

**I. USTAVNI OSNOV ZA DONOŠENJE ZAKONA**

Ustavni osnov za donošenje Zakona o ljetnjem računanju vremena sadržan je u članu 16 tačka 5 Ustava Crne Gore, prema kojem je određeno da se zakonom uređuju pitanja od interesa za Crnu Goru.

 **II. RAZLOZI ZA DONOŠENJE ZAKONA**

Donošenju Zakona o ljetnjem računanju vremena pristupilo se sa ciljem usklađivanja odredbi ovog zakona sa pravom Evropske unije, konkretno Direktivom 2000/84/EZ Evropskog parlamenta i Savjeta od 19. januara 2001. o ljetnjem računanju vremena.

 **III. USAGLAŠENOST SA EVROPSKIM ZAKONODAVSTVOM I POTVRĐENIM MEĐUNARODNIM KONVENCIJAMA**

Predlog zakona o ljetnjem računanju vremena usaglašen je sa Direktivom 2000/84/EZ Evropskog parlamenta i Savjeta od 19. januara 2001. o ljetnjem računanju vremena.

 **IV . OBJAŠNJENJA OSNOVNIH PRAVNIH INSTITUTA**

**U članu 1** se uređuje predmet zakona i radi se o računanju vremena.

**U članu 2** se uređuje da je period ljetnjeg računanja vremena u godini tokom kojeg se satovi pomjeraju za 60 minuta unaprijed u odnosu na ostatak godine.

**U članu 3** se uređuje da period ljetnjeg računanja vremena počinje u 2:00 sati, posljednje nedjelje u martu a završava se u 2:00 sati, posljednje nedjelje u oktobru.

**U članu 4** se uređuje da prestaje primjena Zakona o računanju vremena ("Službeni list SCG", broj 20/06).

**U članu 5** uređeno je stupanje na snagu ovog zakona.

 **V. PROCJENA FINANSIJSKIH SREDSTAVA ZA SPROVOĐENJE ZAKONA**

Za sprovođenje ovog zakona nije potrebno obezbijediti dodatna sredstva iz budžeta Crne Gore.